ตามรอยเฟด! “แบงก์ชาติฮ่องกง” ขึ้นดอกเบี้ย 0.25%
“ธนาคารกลางฮ่องกง” ประกาศขึ้นอัตราดอกเบี้ย 0.25% สู่ระดับ 5.50% หลัง “เฟด” ขึ้นดอกเบี้ยในระดับเดียวกัน
ตามรอยเฟด! “ธนาคารกลางฮ่องกง” ขึ้นดอกเบี้ย 0.25% แตะ 5.50%
4 พ.ค. 2566

ธนาคารกลางฮ่องกง (HKMA) ปรับขึ้นอัตราดอกเบี้ยอ้างอิง 0.25% สู่ระดับ 5.50% ในวันนี้ (4 พ.ค.) หลังจากธนาคารกลางสหรัฐ (เฟด) ปรับขึ้นอัตราดอกเบี้ยระยะสั้น 0.25% สู่ระดับ 5.00-5.25% เมื่อวานนี้ (3 พ.ค.)
ทั้งนี้ นโยบายการเงินของฮ่องกงเป็นไปในทิศทางเดียวกับของสหรัฐ เนื่องจากดอลลาร์ฮ่องกงถูกผูกติดกับดอลลาร์สหรัฐในช่วง 7.75-7.85 ดอลลาร์ฮ่องกงต่อดอลลาร์สหรัฐ
สำนักข่าวรอยเตอร์รายงานว่า เฟดปรับขึ้นอัตราดอกเบี้ยเมื่อวานนี้ และส่งสัญญาณว่าอาจจะยุติการปรับขึ้นอัตราดอกเบี้ย เพื่อให้เวลาเจ้าหน้าที่เฟดในการประเมินผลกระทบจากการล่มสลายของธนาคารในสหรัฐในช่วงที่ผ่านมา, ปัญหาเกี่ยวกับเพดานหนี้ของสหรัฐ และเงินเฟ้อที่ระดับสูง